Dalsbygda kirke

Dalsbygda kirke er en kirke konstruert i en rektangulær form, oppført i 1960 i Os kommune, Innlandet fylke. Kirken er en langkirke i tre. Tårnet, som ble bygd i 1970, har et slakt pyramidetak, og et høyt åttekantet spir i midten av bygningen.Over inngangspartiet er det orgelgalleri. Altertavlen er et trerelieff med motivet «Misjonsbefalingen» med påmalt tekst : «Gjør alle folkeslag til disipler». Altertavlen ble skåret av Eystein Vingelsgaard i 1973. Men etter hvert som treverket i altertavlen mørknet, ble bildemotivet mindre synlig. Derfor ble altertavlen fargesatt i 2009 av Gunn Løkken i samarbeid med treskjærerens datter, Vigdis Vingelsgaard. Etter at visse formaliteter var bragt i orden, fikk bygget fullverdig kirkestatus fra og med 1981. Kirken rommer ca. 150 plasser. Kirkestuen, som den først ble kalt, ble innviet den 30. oktober i 1960 av biskop Kristian Schjelderup. Kirkestua fikk status som kirke den 2. november i 1981, og etter den tid har Dalsbygda vært eget sogn og hatt sitt eget menighetsråd. Bildegalleri Referanser Litteratur Kirkesaka i Dalsbygda gjennom 100 år 1910–2010. Dalsbygda menighetsråd. 2010. Alf Henry Rasmussen (1993). «Dalsbygda kirke». Våre kirker. Norsk kirkeleksikon. Kirkenær: Vanebo forlag. s. 617. ISBN 82-7527-022-7. Eksterne lenker (no) «Dalsbygda kirke». Kirkesøk. Den norske kirke. Dalsbygda kirke på Riksantikvarens nettsted kulturminnesok.no Os kirkelige fellesråd